The Village Lodge | LekkeSlaap
The Village Lodge is 'n 3-ster-gastehuis vir paartjies, families en individue op soek na 'n lekker wegbreekplek, maar tog naby aan al die aksie wil wees. Dit is in die middel van Stormsrivierdorp op die rantjie van die Tsitsikammabos geleë.
Akkommodasie bestaan uit dubbel-, gesinskamers en 'n selfsorg-eenheid is beskikbaar. Die kamers het koninggrootte- en stapelbeddens, asook en suite-badkamers met storte, wasbakke en toilette. Geriewe in die kamer sluit in WiFi, 'n waaier en tee- en koffiemaakgeriewe in. Braaigeriewe is beskikbaar in 'n groot onderdak-lapa langs die hoofgebou vir gaste om aandete voor te berei. Tariewe sluit gesonde ontbyt in (nie van toepassing op selfsorg-eenhede).
Die ruim onderdak-lapa het 'n groot braai-area en addisionele kookgeriewe en -toerusting, eerlikheidskroeg en gemaklike meubels. Afrolskerms en houtvuur-verhitting skep 'n snoesige kerslig-atmosfeer in die lapa gedurende koeler weer terwyl die oop-ontwerp in die somer 'n gunsteling onder die meeste gaste is. Daar is ook 'n speletjieskamer.
TV's met sekere DStv-kanale is beskikbaar in die kamers en in die gastesitkamer. Daar is eetareas is binne en buite die lodge en buite in die lapa of tuin. Die groot tuine is heeljaar lank lieflik en veilige parkeerplek is op die gronde vir gaste se voertuie beskikbaar.
Die lodge is sentraal geleë naby al die plaaslike geriewe en doendinge. Indien gaste lus is vir uiteet is daar 'n aantal uitstekende restaurante net 'n kort entjie se stap van die lodge af. Boswandelings en staproetes, boomtoptoere, zipline en kajakvaarte is net 'n paar van die plaaslike doendinge en Stormsriviermond is net 'n kort entjie se ry van die indrukwekkend kuslyn af.
Darnellstraat 40, Stormsrivier, 6308, Oos-Kaap
Gaste dink The Village Lodge het ’n uitstekende ligging
https://travelground.imgix.net/AAEAAQAAAAAAAAAAAAAAFFmURTJIr7vvAjOhDJVRuTljKMDmkXUEyMlyC1vyPHEE8IeJdg?w=1440&h=960&fit=crop&auto=format Vanaf R1 300 per nag (vir 2 persone) 16 5 1 5 40 Darnell Street Storms River 6308 Oos-Kaap 086 999 0018 14:00-18:00 10:00 -33.973233797006 23.886948823929